“Lief vir jou, my kleine poppie,” het die sangeres Karlien van Jaarsveld onlangs by ’n Instagram-plasing geskryf.
Dié inskrywing word aan Evah opgedra, die baba wat sy op 15 Januarie 2015 weens ’n miskraam verloor het. Karlien en haar eksman, Derick Hougaard, het klaar vir haar ’n naam gekies – en dié naam is nou op Karlien se linkerpols getatoeëer saam met die datum van die miskraam.